گون عرضینده نفتین قیمت‌لری یئنی رکوردلار معینلشدیریب.
"برنت" مارکا‌لی نفت 2014-جو ایلین سونون‌دان ایلک دفعه 80 دو‌لاری کئچیب. بو مارکا 80،44 دو‌لارا قدر باهالاشدیق‌دان سونرا یئنی‌دن 79،53 دو‌لارا دوشوب. بو اؤتن گون سحر ساعات‌لاریندا قئیده آلینان قیمت‌لرله عینی‌دیر.
غربی تگزاس نفتی ده 4 ایللیک رکوردو یئنیله‌ییب. گون عرضینده WTI مارکاسی 72 دو‌لار حدینی کئچه‌رک یئنی‌دن اوجوزلاشیب. حاضیردا قیمت‌لر 71،64 دو‌لار جیواریندا‌دیر.
آذربایجان نفتی ایسه 2 دو‌لاردان چوخ باهالاشیب. اؤتن گون "آذری لایت" برندی‌نین 1 بوشقاسی 81،03 دو‌لاردان ساتیلیب.
